O'zbekiston va Tojikiston o'rtasida chegara masalasida navbatdagi uchrashuv bo'lib o'tdi

O'zbekiston va Tojikiston ishchi guruhlari mamlakatlar o'rtasidagi chegarani belgilash masalalariga bag'ishlangan navbatdagi yig'ilishni o'tkazdi. Bu haqda “Sputnik” xabar berdi.
Ma'lum qilinishicha, uchrashuv bir hafta davom etgan. Ishtirokchilar chegara hududlarini bo'lish bo'yicha ishlarning borishini muhokama qilgan. “O'zbekiston– Tojikiston chegarasini demarkatsiya qilish loyihasi bo'yicha o'zaro kelishilgan takliflar tayyorlandi”, deyiladi xabarda. Uchrashuv yakunlari bo'yicha mamlakatlar vakillari protokol imzolagan. Jarayon do'stlik va o'zaro anglashuv muhitida o'tgan.
Ma'lumot o'rnida, O'zbekiston hududida respublikalar o'rtasidagi chegarani ajratish bo'yicha oldingi yig'ilish 2022 yil fevral oyida bo'lib o'tgan. O'shanda ishchi guruhlar tegishli hujjatlarni ma'qullabgina qolmay, ob'ektlarni ko'zdan kechirgan. Mamlakat yer resurslarini boshqarish davlat qo'mitasi raisi Orif xo'jazoda esa respublikalar 1326 kilometrlik chegaraning 1319 kilometri bo'yicha kelishib olganini ma'lum qilgan.
Uning so'zlariga ko'ra, bo'linmagan hududlar nafaqat Tojikiston va O'zbekiston, balki qo'shni Qirg'izistonni ham bog'laydi. Respublikalar ishchi guruhlari tomonidan mazkur masala yuzasidan muntazam yig'ilishlar o'tkazib kelinmoqda.
Avvalroq O'zbekiston va Tojikiston ishchi guruhi chegara masalasida uchrashuv o'tkazgandi. Shuningdek, o'zbek–qirg'iz chegarachilari 10 bosh ot sabab muzokara o'tkazgani ma'lum qilingandi.